Província de Mostaganem

La wilaya (província) de Mostaganem (en amazic: ⵜⴰⵎⵏⴰⴹⵜ ⵏ ⵎⴻⵙⵜⵖⴰⵍⵉⵎ; en àrab: ولاية مستغانم) es troba a Algèria, situada al nord-oest. Geografia Situació La Província de Mostaganem resta delimitada: al nord, per la Mediterrània; a l'oest, per la Província d'Orà; a l'est, per la Província de Chlef; al sud, per les de Mascara i Relizane. Relleu El relleu de la Província de Mostaganem es divideix en quatre unitats morfològiques de dues regions:, l'altiplà de Mostaganem i el Dahra: les valls baixes de l'oest abracen els municipis de: Hassi Mameche, Mazagran, Stidia, Aïn Nouïssy, El Hassiane i Fornaka. El massís de Dahra alberga els municipis de: Sidi Belattar, Oued El Kheir, Sidi Ali, Ouled Maallah, Tazgait, Nekmaria, Kheireddine, Ain Boudinar i Safsaf. l'Altiplà de Mostaganem inclou els municipis de: Mostaganem, Ain Tedles, Sour, Bouguirat, Sirat, Souaflia, Mesra, Aïn Sidi Cherif, Mansourah, Touahria i Sayada. Les valls orientals contenen els municipis: Achaacha, Khadra, Ouled Boughalem, Sidi Lakhdar, Hadjadj i Abdelmalek Ramdane. Els boscos cobreixen un 14,2% de la superfície de la wilaya. Costa La wilaya té una costa de 124 km. Clima El clima se'n caracteritza per ser semiàrid amb hiverns temperats i precipitacions que varien entre 350 mm a l'altiplà i 400 mm als contraforts del massís de Dahra. Té tres tipus de clima: hi domina el clima mediterrani càlid a l'estiu, i dos altres climes semiàrids, un de càlid i un altre de fred que és el clima de la capital. Recursos hídrics La Província de Mostaganem té aquestes preses: Presa de Cheliff Presa de Kramis Presa de Gargar Presa de Sidi Abed Aquestes preses es troben entre els 65 pantans operatius d'Algèria mentre que n'hi havia 30 més en construcció l'any 2015. Organització de la wilaya Valis El càrrec de vali de la wilaya de Mostaganem ha estat ocupat per polítics diferents des de la independència del 10 juliol del 1962. Demografia Evolució demogràfica El 2008, la població de Mostaganem era de 737.118 habitants en comparança amb els 504.124 del 1987. 6 municipis superaren els 30.000 habitants: Piràmide d'edats Igual que la població algeriana, la de la wilaya de Mostaganem és jove, quasi el 39% té menys de 20 anys. El grup d'edat entre els 20 i els 59 anys representa més de la meitat de la població. En conseqüència, la població de 60 anys o més és molt petita, només gairebé el 7% de la total del municipi. Hi ha hagut, però, un descens de les taxes de natalitat des de finals de la dècada del 1980. Economia La Província de Mostaganem és una de les més agrícoles de l'estat, té un clima favorable a l'agricultura i per això l'ha diversificada, en particular la producció de verdures primerenques i l'horticultura. La wilaya també té museus, antigues mesquites, barris antics (Derb i Tobana), coves i jaciments arqueològics... El sector industrial inclou quatre branques: la indústria agroalimentària, la de la fusta i la cel·lulosa, la manufacturera i les mines i pedreres. La pesca també és una altra activitat econòmica de la wilaya. Cultura Mostaganem té un ric patrimoni cultural i artístic: teatre, poesia, <i>chaâbi</i>, folklore aissaoui, música andalusina, cant místic i litúrgic i folklore femení com els medahates. La wilaya ha organitzat una desena de festivals en diversos àmbits: teatre escolar, aïssaoua, chaâbi, música andalusina, teatre d'aficionats, la waâda de Sidi Lakhdar Ben Khlouf i poesia popular. Infraestructures Infraestructura portuària La wilaya té tres ports: el port de Mostaganem el port de Sidi Lakhdar (pesca) el port de Salamandre (pesca i navegació d'esbarjo) Salut La wilaya té 6 hospitals generals (a Mostaganem, Sidi Ali, Aïn Tedles, Mesra, Bouguirat, Achaacha ) i 2 establiments hospitalaris especialitzats (EHS Mare-Infant Lala Kheira, EHS psiquiàtric). La wilaya també inclou 6 establiments sanitaris que proporcionen atenció primària (28 policlíniques i 162 sales de tractament) repartits per tota la província. Notes i referències